|  |
| --- |
| cid:003901db254b$74c5c341$_CDOSYS2.0**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՆԱՁՈՐ ՀԱՄԱՅՆՔԻ ՂԵԿԱՎԱՐգիծ**Հայաստանի Հանրապետության Լոռու մարզի Վանաձոր համայնքՔ. Վանաձոր, Տիգրան Մեծի 22, Հեռ. 060 650162, 060 650040 vanadzor.lori@mta.gov.am, info@vanadzor.am |

**Ո Ր Ո Շ ՈՒ Մ**23 հոկտեմբերի 2024 թվականի   N 2373

ՎԱՆԱՁՈՐ ՔԱՂԱՔԻ ՏԻԳՐԱՆ ՄԵԾ ՊՈՂՈՏԱՅԻ 14-1/1 ՀԱՍՑԵՈՒՄ ԳՏՆՎՈՂ, ՎԱՆԱՁՈՐ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՃԱՆԱՉՎԱԾ ՀՈՂԱՄԱՍԸ ԵՎ ԱՎՏՈՏՆԱԿԸ ՆԱԽԱՊԱՏՎՈՒԹՅԱՆ ԻՐԱՎՈՒՆՔՈՎ ՕՏԱՐԵԼՈՒ ԵՎ ՆՈՐ ՓՈՍՏԱՅԻՆ ՀԱՍՑԵ ՏՐԱՄԱԴՐԵԼՈՒ ՄԱՍԻՆ

 Հիմք ընդունելով Արարատ Գագիկի Ալեքսանյանի 27.02.2024թ. թիվ 02/4058 դիմումը,  13.05. 2024 թվականի Վանաձոր համայնքի ավագանու թիվ 31 որոշումը, «ՎԱՆԱՁՈՐԻ ՆԱԽԱԳԾՈՂ» ՍՊԸ-ի 17.07.2024թ. թիվ ՎՆ 1-101/24ա տեխնիկական եզրակացությունը,  ՀՀ Լոռու մարզի Վանաձոր քաղաքի գլխավոր հատակագծի լրամշակման նախագիծը, Վանաձոր համայնքի անվամբ անշարժ գույքի նկատմամբ իրավունքների պետական գրանցման թիվ 04032019-06-001 և Արարատ Գագիկի Ալեքսանյանի անվամբ անշարժ գույքի նկատմամբ իրավունքների պետական գրանցման թիվ 11042019-06-0028 վկայականները, ղեկավարվելով «Տեղական ինքնակառավարման մասին» ՀՀ օրենքի 35-րդ հոդվածի 1-ին մասի 24-րդ կետով, ՀՀ հողային օրենսգրքի 66-րդ հոդվածի  1-ին մասի 3-րդ, 4-րդ կետերով և 2-րդ մասով՝***որոշում եմ.***

1.Վանաձոր քաղաքի Տիգրան ՄեծԻ պողոտա 14-1/1 հասցեում գտնվող, ՀՀ Լոռու մարզի Վանաձոր քաղաքի գլխավոր հատակագծի լրամշակված նախագծի համաձայն ՀՀ հողային օրենսգրքի 60-րդ հոդվածով սահմանված հողամասերի թվին չդասվող 39.6քմ մակերեսով հողամասը հողի կադաստրային արժեքով՝ 640600 (վեց հարյուր քառասուն հազար վեց հարյուր) դրամով, և ավտոտնակը 26.32քմ՝  84400 (ութսունչորս հազար չորս հարյուր) դրամով նախապատվության իրավունքով, ուղղակի վաճառքի ձևով օտարել Արարատ Գագիկի Ալեքսանյանին:

2.Վանաձորի համայնքապետարանի աշխատակազմի եկամուտների հավաքագրման, հաշվառման և գովազդի բաժնին՝ Արարատ Գագիկի Ալեքսանյանի հետ ՀՀ օրենսդրությամբ սահմանված կարգով կնքել 39.6քմ մակերեսով հողամասի առուվաճառքի պայմանագիր:

3.Տիգրան Մեծի պողոտա 14-1/1 ավտոտնակ հասցեին տալ նոր փոստային հասցե՝ Վանաձոր համայնք, Վանաձոր քաղաք, Տիգրան Մոծի պողոտա, 14/1 ավտոտնակ։

ՀԱՄԱՅՆՔԻ ՂԵԿԱՎԱՐԻ

ՊԱՇՏՈՆԱԿԱՏԱՐ`     ԱՐԿԱԴԻ ՓԵԼԵՇՅԱՆ

Ճիշտ է՝

ԱՇԽԱՏԱԿԱԶՄԻ ՔԱՐՏՈՒՂԱՐ Հ.ՎԻՐԱԲՅԱՆ